b'\n_START_ARTICLE_\nHipoklid\n_START_PARAGRAPH_\nHipoklid (\xe1\xbc\xb9\xcf\x80\xcf\x80\xce\xbf\xce\xba\xce\xbb\xce\xb5\xce\xaf\xce\xb4\xce\xb7\xcf\x82, Hippocleides), sin Tisandrov (\xce\xa4\xce\xb5\xce\xaf\xcf\x83\xce\xb1\xce\xbd\xce\xb4\xcf\x81\xce\xbf\xcf\x82), bio je atenski plemi\xc4\x87, koji je godine 566/565. pr. Kr. slu\xc5\xbeio kao arhont. Za njegovog mandata je u Ateni podignuta statua Atene Promahos (\xcf\x80\xcf\x81\xe1\xbd\x80\xce\xbc\xce\xb1\xcf\x87\xce\xbf\xcf\x82) za potrebe Sveatenskog festivala._NEWLINE_Kao mladi\xc4\x87 se natjecao za ruku Agariste, k\xc4\x87eri Klistena, mo\xc4\x87nog tiranina Sikiona. Pred kraj natjecanja su ostali jedino Megaklo i on. Po Herodotu (6.129-130), Hipoklid se za vrijeme ve\xc4\x8dere s Klistenom napio i po\xc4\x8deo budalasto pona\xc5\xa1ati; u jednom trenutku je stao na glavu i po\xc4\x8deo udarati nogagama, dok je sve vrijeme svirao flautu. Kada je Hipoklidu Klisten rekao "O, sine Tisandrov, upravo si otplesao svoj brak," Hipoklid je odgovorio\xce\xbf\xcf\x85 \xcf\x86\xcf\x81\xce\xbf\xce\xbd\xcf\x84\xce\xb9\xcf\x82 \'\xce\x99\xcf\x80\xcf\x80\xce\xbf\xce\xba\xce\xbb\xce\xb5\xce\xb9\xce\xb4\xce\xb7, ("Hipoklida ba\xc5\xa1 briga"). Ta je fraza, prema Herodotu, postala uobi\xc4\x8dajena u gr\xc4\x8dkom svijetu, ali za to ne postoje potvrde u drugim anti\xc4\x8dkim izvorima._NEWLINE_T. E. Lawrence je frazu \xce\xbf\xcf\x85 \xcf\x86\xcf\x81\xce\xbf\xce\xbd\xcf\x84\xce\xb9\xcf\x82 koristio kao natpis na svojim vratima.'